|  |  |  |
| --- | --- | --- |
|  | Nova pot 9  1351 Brezovica  01 36 51 233  www.vrtci-brezovica.si |  |

**NAZIV AKTIVNOSTI: Zajček Jurček išče pomlad**

|  |  |
| --- | --- |
| **področje aktivnosti po kurikulumu** | MATEMATIKA |
| **starost otrok** | 1 - 3 |
| **strokovni delavki** | Sabina Sečnik, Stanka Bezek |
| **namen aktivnosti** | Otrok imenuje predmete v neurejeni skupini s poljubnimi, vendar različnimi imeni, ob pomoči odraslega kaže posamezne predmete v množici in jih imenuje (zajec, medved, roža, kamen, drevo itn.).  Otrok šteje iz veselja, osvaja razmerja velik : majhen, na sprehodu šteje rože, kamne, drevesa, osvaja barve.  Otrok sestavlja preproste urejene vzorce.  Globalni cilj: doživljanje matematike, kot prijetne izkušnje.  Speciifični cilji: otrok od poimenovanja posamičnih predmetov postopno preide na štetje; otrok klasificira in razvršča; otrok spoznava razmerja. |
| **potreben material** | Zgodba Zajček Jurček išče pomlad, kamni, rože, vejice, papir, manjša škatla v kateri naredimo več predalčkov, mali barvni cofki, lepilo, akrilne ali tempera barve. |
| **opis aktivnosti**  **(navodilo za aktivnosti)** | Z otrokom po pripovedovanju zgodbe o Zajčku Jurčku, v slikanici preštejemo predmete. Lahko jih primerjamo po velikosti, številu ali barvi.  Na sprehodu naberemo različni material (cvetove rož, kamne, različne vejice), ki jih lahko pozneje skupaj z otrokom razvrstimo po predalčkih v škatli.  Kamne lahko z otrokom razvrstimo po velikosti, če jih pobarvamo, jih razvrstimo po barvi. Otroka povabimo, da iz naravnega materiala sestavi vzorec.  Iz papirja izrežemo zajčke na katere nalepimo cofke ali jim tačke, oči in nos narišemo z barvami. Zajčki naj imajo ali samo rdeče cofke, ali samo modre itn.  Zajčke lahko pozneje nalepite na palčke in dobite palčne lutke, s katerimi se bo otrok z veseljem igral.  Dejavnost se seveda lahko tudi nadgradi. |
| **morebitne fotografije dejavnosti iz interneta (navedite še vir)** | C:\Users\HP\Desktop\razvrščanje.jpg |
| **Misel, komentar vzgojiteljice** | Otroci se na prijeten, kratkočasen način, v družbi starša seznanijo z matematiko, hkrati pa uživajo v gibanju na svežem zraku. |